ΓΡΑΠΤΗ ΕΡΩΤΗΣΗ E-3282/01

υποβολή: Laura Gonzlez lvarez (GUE/NGL) προς την Επιτροπή

(27 Νοεμβρίου 2001)

Θέμα: Ρύπανση του περιβάλλοντος στο San Claudio (Οβιέδο, Αστούριας)

Η περιβαλλοντική ένωση San Claudio Aire Limpio (Amascal) κατήγγειλε ενώπιον διαφόρων οργάνων της δημόσιας διοίκησης της Αστούριας τη ρύπανση του ατμοσφαιρικού αέρα και του εδάφους που προκαλεί η επιχείρηση Indasa, η οποία είναι εγκατεστημένη στο San Claudio, στα όρια του δήμου του Οβιέδο (Αστούριας). Η επιχείρηση αυτή χρησιμοποιεί στηνψικάμινό της παλιοσίδερα,πολείμματα βαφής, μελάνες και λιπαντικά,λικά που θεωρούνται όλα επικίνδυνα κατάλοιπα. Η ρύπανση του αέρα και του εδάφους με βαρέα μέταλλα (μόλυβδος, κάδμιο κ.λπ.) που προκαλεί η επιχείρηση αυτή, η οποία βρίσκεται σε απόσταση 300 μέτρων από τον πυκνοκατοικημένο πυρήνα της δομημένης περιοχής, κατά παράβαση της ισπανικής νομοθεσίας που επιβάλλει στις βιομηχανίες του είδους αυτού να βρίσκονται σε ακτίνα πέραν των 2 000 μέτρων από κατοικημένες περιοχές, κάνει τους περιοίκους να ανησυχούν για τηνγεία τους και για το μέλλον της περιοχής στην οποία κατοικούν.

Το 1996, η Ευρωπαϊκή Ένωση ενέκρινε μια οδηγία πλαίσιο με στόχο τη βελτίωση της ποιότητας του ατμοσφαιρικού αέρα, ενώπάρχει κοινοτική νομοθεσία σχετικά με τα ανώτατα εθνικά όρια εκπομπής ρύπων.

Εξάλλου, όσον αφορά τα κατάλοιπα, η Οδηγία 75/442/ΕΟΚ(1), η οποία ορίζει τις βασικές αρχές σχετικά με τη συγκέντρωση, καταστροφή, επαναχρησιμοποίηση και επεξεργασία των καταλοίπων, έχει συμπληρωθεί με την Οδηγία 78/319/ΕΟΚ(2) σχετικά με την καταστροφή των τοξικών και επικίνδυνων καταλοίπων.

Στη συγκεκριμένη περίπτωση θα μπορούσαν να έχουν εφαρμογή οι εξής οδηγίες:

- Οδηγία 1999/30/ΕΚ(3), σχετικά με τις οριακές τιμές διοξειδίου του θείου, διοξειδίου του αζώτου, σωματιδίων και μολύβδου στον ατμοσφαιρικό αέρα·

- Οδηγία 82/884/ΕΟΚ(4) και τροποποιήσεις της, σχετικά με την οριακή τιμή του μολύβδου που περιέχεται στην ατμόσφαιρα·

- Οδηγία 88/609/ΕΟΚ(5) και τροποποιήσεις της, σχετικά με τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης·

- Οδηγία 96/62/ΕΚ(6), σχετικά με την εκτίμηση και τη διαχείριση της ποιότητας του ατμοσφαιρικού αέρα.

Ποιά μέτρα προτίθεται να λάβει η Επιτροπή στη συγκεκριμένη περίπτωση, ώστε να διασφαλισθεί η ορθή εφαρμογή της ισχύουσας κοινοτικής νομοθεσίας·

(1) ΕΕ L 194 της 25.7.1975, σελ. 39.

(2) ΕΕ L 84 της 31.3.1978, σελ. 43.

(3) ΕΕ L 163 της 29.6.1999, σελ. 41.

(4) ΕΕ L 378 της 31.12.1982, σελ. 15.

(5) ΕΕ L 336 της 7.12.1988, σελ. 1.

(6) ΕΕ L 296 της 21.11.1996, σελ. 55.

Συμπληρωματική απάντησητης κας Wallstrm εξ ονόματος της Επιτροπής

(3 Ιουνίου 2002)

Οι ισπανικές αρχές (Αυτόνομη κοινότητα των Αστούριας και δήμος του Οβιέδο) διαβίβασαν τα οικεία σχόλια και πληροφορίες εις απάντησιν της επιστολής της Επιτροπής σχετικά με τις δραστηριότητες της επιχείρησης Indasa και με την εφαρμογή του κοινοτικού περιβαλλοντικού δικαίου που ενδεχομένως τυγχάνει εφαρμογής στην προκειμένη περίπτωση.

Από την εξέταση των πληροφοριών προκύπτει ότι η επιχείρηση Indasa έλαβε από τον δήμο του Οβιέδο άδεια άσκησης βιομηχανικής δραστηριότητας χύτευσης για την ανακύκλωση του αλουμινίου. Η άδεια αυτή συναρτάται με την τήρηση σειράς όρων και απεσπάσθη μετά από σειρά διοικητικών διαβημάτων προς τις αρχές.

Οι ισπανικές αρχές επισημαίνουν ότι, κατόπιν των καταγγελιών των γύρω κατοίκων και των διενεργηθεισών επιθεωρήσεων, διαπιστώθηκε ότι οι δραστηριότητες της εν λόγω επιχείρησης δεν ανταποκρίνονταν ακριβώς στην χορηγηθείσα άδεια. Οι ισπανικές αρχές επισημαίνουν ότι ο δήμος του Οβιέδο απαίτησε από την επιχείρηση τη θέσπιση σειράς μέτρων και ότι η τελευταία προβαίνει στα αναγκαία διαβήματα προκειμένου να νομιμοποιήσει τις δραστηριότητές της και να εξασφαλίσει την τήρηση των κανονιστικών διατάξεων που διέπουν τις ατμοσφαιρικές εκπομπές.

Από την άλλη πλευρά, αξίζει να διευκρινισθεί ότι το ζήτημα της απόστασης μεταξύ των προαναφερθεισών εγκαταστάσεων και των κατοικημένων κέντρων ανήκει στην δικαιοδοσία των εθνικών αρχών, δεδομένου ότι δεν διέπεται από το κοινοτικό δίκαιο.

Όσον αφορά την εφαρμογή της οδηγίας 96/61/ΕΚ του Συμβουλίου της 24ης Σεπτεμβρίου 1996 σχετικά με την ολοκληρωμένη πρόληψη και έλεγχο της ρύπανσης(1), πρέπει να σημειωθεί ότι ακόμη και εάν οι εν λόγω εγκαταστάσειςπάγονται στο παράρτημα Ι σημείο 2.5 της οδηγίας, το άρθρο 5 της οδηγίας 96/61/ΕΚ προβλέπει ένα μεταβατικό καθεστώς για τιςφιστάμενες εγκαταστάσεις.

Η Επιτροπή, ως θεματοφύλακας των συνθηκών, θα λάβει τα μέτρα που είναι αναγκαία για την τήρηση του εν προκειμένω εφαρμοστέου κοινοτικού δικαίου.

(1) ΕΕ L 257 της 10.10.1996.